Legal Document

Category: 226

Text:
5. ΝΟΜΟΣ υπ’ αριθ.890 της 16/24 Απρ.1979 (ΦΕΚ Α΄80) Περί συστάσεως δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος περιοχής Βόλου. Σύστασις -Έδρα-Σκοπός Άρθρ.1.-1.Συνιστάται δημοτική επιχείρησις με έδραν τον δήμον Βόλου υπό την επωνυμίαν «Δημοτική επιχείρησις υδρεύσεως και αποχετεύσεως δήμων και κοινοτήτων μείζονος περιοχής Βόλου», υπαγομένη εις την εποπτείαν και τον έλεγχον του Υπουργού των Εσωτερικών. 2.Σκοπός της συνιστωμένης επιχειρήσεως είναι η κατασκευή, η συντήρησις, η λειτουργία, η διοίκησις και η εκμετάλλευσις των δικτύων υδρεύσεως και αποχετεύσεως ομβρίων και ακαθάρτων υδάτων, των διοικητικών περιφερειών των δήμων Βόλου, Νέας Ιωνίας, ως και της Κοινότητος Διμηνίου, η δημιουργία και συντήρησις κήπων, αλσυλλίων και δενδροστοιχιών, ως και ο καταιωνισμός δι’ ύδατος των μη ασφαλτοστρωμένων οδών, εντός των ως άνω περιοχών. 3.Η περιοχή αρμοδιότητος της συνιστωμένης επιχειρήσεως δύναται να επεκτείνεται και εις τας περιφερείας ομόρων δήμων ή κοινοτήτων ή τμήματα αυτών μετά γνώμην του οικείου Συμβουλίου δι’ αποφάσεως του διοικητικού συμβουλίου, εγκρινομένης δια Π.Δ/τος, εκδιδομένου προτάσει του Υπουργού Εσωτερικών. «4.Η ΔΕΥΑΜΒ δύναται να μελετά και να κατάσκευάζει υδροηλεκτρικούς σταθμούς (Υ.Σ.) ισχύος μέχρι 5 MW εκμεταλλευόμενη την ενέργεια των υδάτων που διαχειρίζεται σύμφωνα με την υπάρχουσα νομοθεσία (Νόμ.2244/1994), Νόμ.1739/1987 και τις εκτελεστικές τους πράξεις). Να συμμετέχει και να λειτουργεί τους υδροηλεκτρικούς σταθμούς (Υ.Σ.) η ίδια ή σε αμιγή δημοτική επιχείρηση. 5.Η ΔΕΥΑΜΒ δύναται να αναλαμβάνει τη μελέτη, κατασκευή, διοίκηση και επίβλεψη έργων που αφορούν τη διανομή φυσικού αερίου μέσα στα όριά της στα πλαίσια ειδικών συμβάσεων, που θα συνάπτει είτε με τη Δημόσια Επιχείρηση Αερίου Δ.ΕΠ.Α. Α.Ε., είτε με την Εταιρεία Διανομής Αερίου Κεντρικής Ελλάδας (Ε.Δ.Α. Κεντρικής Ελλάδας). 6.Η ΔΕΥΑΜΒ δύναται να αναλάβει την αρμοδιότητα ελέγχου της αερορύπανσης στη μείζοντα περιοχή του Βόλου, σύμφωνα με την υπάρχουσα νομοθεσία και τις κανονιστικές διατάξεις». Οι μέσα σε « » παρ. 4, 5 και 6, προστέθηκαν από το άρθρ.22 του Νόμ.2344/11-11 Οκτ.1995 (ΦΕΚ Α΄212), τόμ.2, σελ.42,590. Διοικητικόν Συμβούλιον άρθρου προβλεπομένων κανονισμών λειτουργίας και διαχειρίσεως της επιχειρήσεως, εφαρμόζονται οι κανονισμοί του Δ.Ο.Υ.Α. Βόλου. Περιουσία της επιχειρήσεως Άρθρ.11.-1.Εις την περιουσίαν της επιχειρήσεως ανήκουν τα επί τη βάσει των εγκεκριμένων ή εγκριθησομένων μελετών εκτελεσθέντα ή εκτελεσθησόμενα έργα υδρεύσεως και αποχετεύσεως των κατά το άρθρ.1 του παρόντος, περιοχών, άπασαι αι υπάρχουσαι υπόνομοι και εγκαταστάσεις υδρεύσεως και ακαθάρτων και ομβρίων υδάτων, ως επίσης και άπασαι αι εκβάλλουσαι αμέσως ή εμμέσως εις το δίκτυον υπόνομοι ή ανοικτοί αγωγοί. Εις την περιουσίαν της επιχειρήσεως ανήκουν ωσαύτως άπαντα τα έργα υδρεύσεως και αποχετεύσεως τα εξυπηρετούντα την βιομηχανικήν περιοχήν Βόλου. 2.Αι διατάξεις περί προστασίας των δημοτικών και κοινοτικών κτημάτων εφαρμόζονται και επί της περιουσίας της επιχειρήσεως. Ειδικόν τέλος επί των εισοδημάτων εξ’ οικοδομών. Άρθρ.12.-1.Επιβάλλεται υπέρ της δια του παρόντος συνιστωμένης δημοτικής επιχειρήσεως προς εκπλήρωσιν των σκοπών αυτής και δια μίαν δεκαετίαν ειδικόν τέλος 3% επι του εισοδήματος εξ οικοδομών των κειμένων εν τη περιφερεία των μετεχόντων εις την επιχείρησιν δήμων και κοινοτήτων. 2.Το ως άνω ειδικόν τέλος υπολογίζεται επί του ακαθαρίστου εισοδήματος του αμέσως προηγουμένου έτους ως τούτο λαμβάνεται υπ’ όψιν δια την επιβολήν του φόρου εισοδήματος εφαρμοζομένων αναλόγως και επί του τέλους τούτου των διατάξεων των παρ.1 και 2 του άρθρ.10 του Ν.Δ.4242/1962 «περί τροποποιήσεως και συμπληρώσεως φορολογικών καί άλλων τινών διατάξεων», ως το νομοθετικόν τούτο δ/γμα εκάστοτε ισχύει. Το τέλος τούτο βεβαιούται απ’ ευθείας υπό του αρμοδίου οικονομικού εφόρου εις βάρος των υποχρέων επί τη βάσει των υποβαλλομένων υπό τούτων δηλώσεων φορολογίας εισοδήματος και των οριστικών εν γένει στοιχείων του εξ οικοδομών εισοδήματος και καταβάλλεται εις το δημόσιον ταμείον εντός των προθεσμιών καταβολής του φόρου εισοδήματος. Το έσοδον εκ του τέλους τούτου αποδίδεται εις την δικαιούχον επιχείρησιν εντός του επομένου από της εισπράξεως μηνός. 3.Ο χρόνος ενάρξεως της καταβολής του ειδικού τέλους, ως και πάσα αναγκαία λεπτομέρεια ορισθήσεται δια Π.Δ/τος, εκδιδομένου προτάσει των Υπουργών Εσωτερικών και Οικονομικών. Με την παρ.6 του άρθρ.103 του Νομ.1892/31-31 Ιουλ. 1990 (ΦΕΚ Α΄101), τόμ.28 σελ.358,782 παρατάθηκε για μία δεκαετία, από την κατά περίπτωση λήξη του, ο χρόνος επιβολής του ειδικού τέλους ύδρευσης και αποχέτευσης. Πόροι της επιχειρήσεως Άρθρ.13.-1.Πόροι της επιχειρήσεως είναι: α)Το δικαίωμα συνδέσεως μετά του δικτύου αποχετεύσεως. β)Το δικαίωμα χρήσεως υπονόμου. γ)Το δικαίωμα συνδέσεως μετά του δικτύου υδρεύσεως. δ)Το δικαίωμα υδρεύσεως. ε)Το δικαίωμα εκ της δαπάνης διακλαδώσεως πάσης συνδέσεως. ς)Το ειδικόν τέλος επί του εισοδήματος εξ οικοδομών. ζ)Αι συνεισφοραί τρίτων προς εκτέλεσιν κατά προτεραιότητα έργων. η)Αι πρόσοδοι εκ της περιουσίας ή το τίμημα εκ της εκποιήσεως ταύτης. θ)Δάνεια, κληρονομίαι, κληροδοσίαι, δωρεαί και λοιπαί επιχορηγήσεις. 2.Οι ιδιοκτήται των ακινήτων των συνδεομένων μετά των δικτύων υποχρεούνται να προκαταβάλλουν εις την επιχείρησιν την δαπάνην κατασκευής της προς σύνδεσιν του ακινήτου των διακλαδώσεως από της ρυμοτομικής γραμμής μέχρι της θέσεως του αγωγού υδρεύσεως ή της υπονόμου. Η οριστική δαπάνη εκκαθαρίζεται υπό της επιχειρήσεως, μετά την εκτέλεσιν της εργασίας. Η δαπάνη διακλαδώσεως συνδέσεως ακινήτου δύναται μετ’ απόφασιν του διοικητικού συμβουλίου να υπολογίζηται γενικώς δι’ άπαντα τα ακίνητα με βάσιν το ήμισυ του πλάτους της οδού και την κατά τρέχον μέτρον μέσην τιμήν δαπάνης διακλαδώσεως. «Η μέση αυτή τιμή δαπάνης διακλαδώσεως ορίζεται με απόφαση του διοικητικού συμβουλίου της επιχείρησης». Το μέσα σε « » τελευταίο εδάφιο αντικαταστάθηκε ως άνω από την παρ.21 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ. 20. 3.Οι ιδιοκτήται των ακινήτων των εφεξής συνδεομένων μετά των δικτύων υδρεύσεως και αποχετεύσεως, υποχρεούνται να καταβάλουν εις την επιχείρησιν το δικαίωμα συνδέσεως μετά των δικτύων, οριζόμενον δι’ αποφάσεως του διοικητικού συμβουλίου της επιχειρήσεως, εγκρινομένης υπό του νομάρχου. Με την παρ. 22 άρθρ. 6 Νόμ. 2307/8-15 Ιουν. 1995 (ΦΕΚ Α΄113), κατωτ. αριθ.20, ορίστηκε ότι η προβλεπόμενη από την παρ.3 του παρόντος άρθρ.13 Νόμ.890/1979 έγκριση του Νομάρχη καταργείται. (Αντί για τη σελ. 258,05(α) Σελ. 258,05(β) Τεύχος 1249-Σελ.37 Δημοτικές Επιχειρήσεις 3.Δ.ζ.5 4.Οι ιδιοκτήται των ακινήτων των συνδεομένων μετά το δικτύου υποχρεούνται εις την καταβολήν του δικαιώματος χρήσεως υπονόμου, κατά τα εν άρθρ.18 του παρόντος νόμου οριζόμενα. Δια τους ήδη συνδεδεμένους μετά του δικτύου, το δικαίωμα χρήσεως οφείλεται από της ισχύος του παρόντος. Συνοφειλέται εις ολόκληρον του δικαιώματος χρήσεως μετά των ιδιοκτητών τυγχάνουν και οι οπωσδήποτε ποιούμενοι χρήσιν του ακινήτου. Το δικαίωμα χρήσεως υπονόμου οφείλεται και υπό ιδιοκτήτου ακινήτου, συνδεθέντος αυθαιρέτως, καθ’ οιονδήποτε τρόπον αμέσως ή εμμέσως μετά του δικτύου αποχετεύσεως της επιχειρήσεως και δι’ όσον χρόνον διαρκεί ή μέλλει να διαρκέση η τοιαύτη σύνδεσις. Η εις τας περιπτώσεις αυθαιρέτου συνδέσεως καταβολή του δικαιώματος χρήσεως υπονόμου υπό του υποχρέου δεν απαλλάσσει τούτον των λοιπών συνεπειών. Δια την σύνδεσιν της εσωτερικής εγκαταστάσεως, αποχετεύσεως των ακινήτων, μετά του δικτύου υπονόμου, ορίζεται προθεσμία τριάκοντα ημερών από της περατώσεως της κατασκευής της εξωτερικής διακλαδώσεως, μετά την παρόδον της οποίας άρχεται η υποχρέωσις καταβολής του δικαιώματος χρήσεως υπονόμου. Εις τας περιπτώσεις ακινήτων χρησιμοποιουμένων υπό βιομηχανιών, βιοτεχνιών, εκπαιδευτηρίων, επιχειρήσεων λουτρών, ξενοδοχείων, νοσοκομείων, κοινωφελών ιδρυμάτων, ως και εις πάσαν άλλην περίπτωσιν ακινήτων καθοριζομένων υπό του διοικητικού συμβουλίου, κατά κατηγορίας, το δικαίωμα συνδέσεως μετά του δικτύου αποχετεύσεως, ως και το δικαίωμα χρήσεως υπονόμου, καθορίζονται δι’ αποφάσεων του διοικητικού συμβουλίου της επιχειρήσεως, εγκρινομένων υπό του νομάρχου. Τα φυσικά ή νομικά πρόσωπα ιδιωτικού ή δημοσίου δικαίου, ή οργανισμοί τοπικής αυτοδιοικήσεως ή επιχειρήσεως κοινής ωφελείας, επιθυμούντα την εκτέλεσιν υπό της επιχειρήσεως έργων αποχετεύσεως κατά προτεραιότητα, υποχρεούνται εις συνεισφοράν αυτών εις την δαπάνην εκτελέσεως των έργων τούτων. Με την παρ. 22 άρθρ.6 Νόμ. 2307/8-15 Ιουν. 1995 (ΦΕΚ Α΄ 113), κατωτ. αριθ. 20, ορίστηκε ότι η προβλεπόμενη από το άνω προτελευταίο εδάφιο της παρ 4 του άνω άρθρ. 13 Νόμ. 890/ 1979 έγκριση του Νομάρχη καταργείται. Σελ. 258,06(β) Τεύχος 1249-Σελ.38 3.Δ.ζ.5 Δημοτικές Επιχειρήσεις Έργα-Προμήθειαι Άρθρ.14.-1.Τα έργα και αι προμήθεια δια την κατασκευήν, συντήρησιν και λειτουργίαν των συστημάτων υδρεύσεως και αποχετεύσεως εκτελούνται υπό της επιχειρήσεως, εξαιρέσει των παρά του Υπουργείου Δημοσίων Έργων κατασκευαζομένων αποχετευτικών έργων, περί ων το άρθρ.15 του παρόντος. Τα παρά της επιχειρήσεως κατασκευαζόμενα έργα εκτελούνται και αι προμήθειαι ενεργούνται βάσει των περί της εκτελέσεως των δημοτικών και κοινοτικών έργων και προμηθειών κειμένων διατάξεων. «Παρέκκλιση από τις διατάξεις αυτές επιτρέπεται μόνον ύστερα από αιτιολογημένη απόφαση του διοικητικού συμβουλίου της επιχείρησης». Το μέσα σε «» τελευταίο εδάφιο αντικαταστάθηκε ως άνω από την παρ.23 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ.20. «2.Επιτρέπεται σε ειδικές από τη φύση των έργων περιπτώσεις, η εκτέλεση έργων και κατά το απολογιστικό σύστημα ή με αυτεπιστασία ή με εργολαβία, ύστερα από απόφαση του διοικητικού συμβουλίου το οποίο καθορίζει τους όρους αυτής της απολογιστικής εκτέλεσης των έργων». Η μέσα σε «» παρ.2 αντικαταστάθηκε ως άνω από την παρ.24 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ.20. 3.Η επιχείρησις δύναται να χρησιμοποιή εις συγκεκριμένας περιπτώσεις επί ειδική αμοιβή καθηγητάς ανωτάτων σχολών ή πρόσωπα εγνωσμένου, περί τα τεχνικά ζητήματα κύρους, ως τεχνικούς συμβούλους επί ειδικών θεμάτων, κατόπιν αποφάσεως του διοικητικού συμβουλίου αυτής εγκρινομένης υπό του Υπουργού Εσωτερικών. Δια της αυτής αποφάσεως καθορίζεται και η αμοιβή των κατά τα ανωτέρω χρησιμοποιουμένων προσώπων. Εκτέλεσις έργων υπό του Υπουργείου Δημοσίων έργων. Άρθρ.15.-1.Κατ’ εξαίρεσιν ο προγραμματισμός των μελετών, η ανάθεσις και η τελική έγκρισις αυτών, ως και ο προγραμματισμός, η κατασκευή και επίβλεψις των έργων του δικτύου αποχετεύσεως ακαθάρτων, περιλαμβανομένων και των συναφών εγκαταστάσεων και προμηθειών ενεργείται υπό του Υπουργείου Δημοσίων Έργων δια τον χρόνον μέχρι της ολοκληρώσεως των έργων των προβλεπομένων υπό των καταρτισθησομένων οριστικών μελετών. Τα ως άνω έργα και εγκαταστάσεις, μετά την κατασκευήν και οριστικήν παραλαβήν των παραδίδονται εις την επιχείρησιν και τμηματικώς. 2.Εις τας περιπτώσεις της προηγουμένης παραγράφου τα ποσά των πιστώσεων μεταφέρονται υπό της επιχειρήσεως δι’ αποφάσεως του διοικητικού συμβουλίου αυτής εις το οικείον δημόσιον ταμείον υπέρ του Υπουργείου Δημοσίων Έργων των οικείων πιστώσεων εγγραφομένων εις τον προϋπολογισμόν αυτού, το οποίον διαχειρίζεται ταύτας κατά τας εκάστοτε ισχυούσας περί εκτελέσεως των δημοσίων έργων διατάξεις. 3. Άπασα η σχετική προς την μελέτην και εκτέλεσιν του έργου αλληλογραφία κοινοποιείται υποχρεωτικώς προς τον πρόεδρον του διοικητικού συμβουλίου της επιχειρήσεως. 4.Συνιστάται επιτροπή παρακολουθήσεως του έργου αποτελουμένη: α)εκ τριών αντιπροσώπων του Υπουργείου Δημοσίων Έργων, β)εξ ενός αντιπροσώπου του Υπουργείου Εσωτερικών και γ)εκ τεσσάρων μελών του διοικητικού συμβουλίου της επιχειρήσεως. Τα υπό στοιχ.(α)και(β)μέλη ορίζονται υπό των οικείων Υπουργών και τα υπό στοιχ.(γ)υπό του διοικητικού συμβουλίου της επιχειρήσεως. 5.Η επιτροπή της προηγουμένης παραγράφου συνέρχεται εν Βόλω κατά τακτά χρονικά διαστήματα ουχί μεγαλύτερα του διμήνου και οσάκις ήθελε τούτο κριθή απαραίτητον υπό του Υπουργού Δημοσίων Έργων ή του προέδρου του διοικητικού συμβουλίου της επιχειρήσεως. Τα συμπεράσματα των συζητήσεων της επιτροπής υποβάλλονται εις το Υπουργείον Δημοσίων Έργων προκειμένου να ληφθούν υπ’ όψιν εις την περαιτέρω πορείαν του έργου. Κανονισμοί δικτύων «Άρθρ.16.-1.Με απόφαση του Περιφερειακού Διευθυντή ύστερα από γνώμη του διοικητικού συμβουλίου της επιχείρησης, εκδίδεται κανονισμός, με τον οποίο καθορίζονται τα της λειτουργίας του δικτύου αποχετεύσεως και ιδίως τα ακίνητα που είναι υπόχρεα για σύνδεση, ο αριθμός των εξωτερικών διακλαδώσεων, η αποχέτευση χαμηλών χώρων και επιφανειών, η αποχέτευση των ομβρίων υδάτων των ακινήτων, οι ουσίες των οποίων απαγορεύεται η αποχέτευση, οι πρόσθετες υποχρεώσεις καθαρισμού και απαλλαγής από βλαπτικές ουσίες των λυμάτων τους, που επιβάλλονται ιδίως στις βιομηχανίες ή βιοτεχνίες, η χρησιμοποίηση των υδάτων και των προϊόντων της αποχέτευσης, η διαδικασία σύνδεσης με το δίκτυο αποχέτευσης, η διακοπή των συνδέσεων, οι αντίστοιχες εν γένει υποχρεώσεις των ιδιοκτητών ακινήτων των κατοίκων, των λοιπών οργανισμών ή επιχειρήσεων κοινής ωφελείας, καθώς και τα σχετικά δικαιώματα των οργάνων της επιχειρήσεως, το μήκος συνδέσεως για ακίνητα που έχουν προσόψεις σε περισσότερες από μία οδούς το οποίο λαμβάνεται υπόψη για τον υπολογισμό του δικαιώματος συνδέσεως, καθώς και κάθε λεπτομέρεια για τη λειτουργία, συντήρηση και εκμετάλλευση των έργων της επιχειρήσεως. (Μετά τη σελ. 258,06(β) Σελ. 258,061 Τεύχος 1249-Σελ.39 Δημοτικές Επιχειρήσεις 3.Δ.ζ.5 2.Με την ίδια διαδικασία της παρ.1 ορίζεται ο τρόπος κατασκευής από την επιχείρηση της εξωτερικής διακλαδώσεως για σύνδεση ακινήτων, των οποίων οι υπόχρεοι δεν υποβάλλουν, μέσα στην προθεσμία που τάσσεται από την επιχείρηση τα σχετικά δικαιολογητικά για την εκτέλεση της σύνδεσης και τα σχετικά με την είσπραξη των δαπανών και του δικαιώματος συνδέσεων για την περίπτωση αυτή. Για την έναρξη της υποχρεώσεως καταβολής του δικαιώματος χρήσεως υπονόμων εφαρμόζεται και σε αυτές τις περιπτώσεις η διάταξη της παρ.4 του άρθρ.13 του παρόντος. 3.Με απόφαση του διοικητικού συμβουλίου της επιχείρησης που υπόκειται στον έλεγχο του Περιφερειακού Διευθυντή καθορίζονται τα της λειτουργίας του δικτύου ύδρευσης, ιδίως δε ο τρόπος του καθορισμού κάθε φορά της τιμής του ύδατος, της διανομής αυτού, της διαδικασίας σύνδεσης με το δίκτυο ύδρευσης, της διακοπής συνδέσεων, των διακλαδώσεων του δικτύου, τα υπόχρεα για σύνδεση ακίνητα και οι υπόχρεοι καταβολής των πάσης φύσεως τελών και δικαιωμάτων υδρεύσεως και οι υποχρεώσεις τους, καθώς και οι αντίστοιχες εκ τούτων κυρώσεις και γενικά κάθε λεπτομέρεια όσον αφορά τη λειτουργία, συντήρηση και εκμετάλλευση των έργων ύδρευσης της επιχείρησης. Μέχρι να εκδοθεί ο κανονισμός αυτός, εφαρμόζονται τα τιμολόγια που ισχύουν και οι κανονισμοί υδρεύσεως του υπάρχοντος δημοτικού οργανισμού υδρεύσεως και αποχευτεύσεως Βόλου, του Δήμου Νέας Ιωνίας και της Κοινότητας Διμηνίου». Το άρθρ.16 αντικαταστάθηκε ως άνω από την παρ.25 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ. 20. Απαλλοτριώσεις Άρθρ. 17.-1.Τα υπό της επιχειρήσεως εκτελούμενα έργα χαρακτηρίζονται δημοσίας ωφελείας, τα δε δια ταύτα ως και δια τας συναφείς εγκαταστάσεις αναγκαιούντα ακίνητα, απαλλοτριούνται αναγκαστικώς υπέρ και δαπάναις αυτής, κατόπιν αποφάσεως του διοικητικού συμβουλίου, εφαρμοζομένων κατά τα λοιπά των περί αναγκαστικών απαλλοτριώσεων των δήμων και κοινοτήτων εκάστοτε ισχυουσών διατάξεων. Καθ’ όμοιον τρόπον συνιστώνται αναγκαστικώς και δουλείαι οιασδήποτε μορφής. 2.Αι διατάξεις του Ν.Δ.797/1971 «περί αναγκαστικών απαλλοτριώσεων «και αι δι’ αυτών διατηρηθείσαι εξαιρέσεις επί δήμων και κοινοτήτων, ισχύουν και δια τας υπέρ της επιχειρήσεως απαλλοτριώσεις, επιφυλασσομένων, των ειδικωτέρων διατάξεων του Π.Δ.933/1975». Σελ. 258,062 Τεύχος 1249-Σελ.40 3.Εφ’ όσον τα έργα πρόκειται να κατασκευασθούν εις χώρους προβλεπομένους δι’ οδούς, πλατείας ή λοιπούς κοινοχρήστους χώρους του εδαφ. α΄ της παρ.1 του άρθρ.2 του από 17/7-16/8/1923 Ν.Δ/τος «περί σχεδίου πόλεων, κωμών και συνοικισμών του Κράτους και της οικοδομής αυτών», η απαλλοτρίωσις κηρύσσεται υπέρ και δαπάναις της επιχειρήσεως. 4.Αι διατάξεις του άρθρ.208 του Π.Δ.933/1975 εφαρμόζονται αναλόγως και επί της επιχειρήσεως. 3.Δ.ζ.5 Δημοτικές Επιχειρήσεις Τιμολόγια Άρθρ.18.-1.Δι’ αποφάσεως του διοικητικού συμβουλίου εγκρινομένης υπό του νομάρχου καθορίζονται κεχωρισμένως τιμολόγια δια την υπηρεσίαν υδρεύσεως και αποχετεύσεως. 2.Τα εκ των τελών εκάστης των υπηρεσιών υδρεύσεως και αποχετεύσεως έσοδα δέον υποχρεωτικώς να καλύπτουν τας αναγκαίας δι’ εκάστην τούτων δαπάνας προσωπικού, λειτουργίας και συντηρήσεως των δικτύων, αποσβέσεις παγίων εγκαταστάσεων και τοκοχρεωλυσίων συναφθέντων δανείων. 3.Τα εκ των τελών έσοδα επιτρέπεται να υπερβαίνουν τας κατά την προηγουμένην παράγραφον δαπάνας προς εκτέλεσιν έργων συμφώνως προς τον σκοπόν της επιχειρήσεως. Το ποσοστόν καθορίζεται δι’ αποφάσεως του διοικητικού συμβουλίου, εγκρινομένης υπό του νομάρχου. Με την παρ.22 άρθρ.6 Νόμ.2307/8-15 Ιουν. 1995 (ΦΕΚ Α΄113), κατωτ. αριθ.20, ορίστηκε ότι η προβλεπομένη από τις παραπάνω 1 και 3 παραγράφους έγκριση του Νομάρχη καταργείται. Διαφοροποίησις τελών Άρθρ.19.-«1.Με απόφαση του διοικητικού συμβουλίου που υπόκειται στον έλεγχο του Περιφερειακού Διευθυντή, μπορεί: α)να καθορίζεται ειδικό τιμολόγιο υδρεύσεως και αποχετεύσεως για τους κατοίκους των δήμων ή κοινοτήτων ή συνοικισμών αυτών που μετέχουν στην επιχείρηση, οι οποίοι εξυπηρετούνται από χωριστό δίκτυο ανεξάρτητο από το ενιαίο δίκτυο της επιχείρησης και β)να θεσπίζονται διαφορετικά τιμολόγια κατά περιοχές ανάλογα με τα εκτελούμενα έργα ή το κόστος λειτουργίας των εγκαταστάσεων της περιοχής». Η μέσα σε «» παρ.1 αντικαταστάθηκε ως άνω από την παρ.26 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ.20. 2.Η επιχείρησις υποχρεούται εις την παροχήν ύδατος εκ του ενιαίου δικτύου υδρεύσεως της επιχειρήσεως εις υδροδοτουμένους εξ ανεξαρτήτου δικτύου, είτε δια της ενοποιήσεως του δικτύου, είτε κατ’ άλλον τρόπον. Εις την περίπτωσιν ταύτην δεν επιτρέπεται ο διαφορισμός του τέλους υδρεύσεως. Υποκατάστασις εις δικαιώματα και υποχρεώσεις. Άρθρ.2.-1.Η επιχείρησις διοικείται υπό Διοικητικού Συμβουλίου αποτελουμένου εκ του Δημάρχου Βόλου ως προέδρου, του Δημάρχου, Νέας Ιωνίας ως αντιπροέδρου, εξ δημοτικών συμβούλων Δήμων Βόλου, πέντε δημοτικών συμβούλων Δήμου Νέας Ιωνίας και του προέδρου της Κοινότητος διμηνίου, ως μελών. Τα μέλη του Διοικητικού Συμβουλίου, δημοτικοί και κοινοτικοί σύμβουλοι, ορίζονται υπό των οικείων δημοτικών ή κοινοτικών συμβουλίων, εντός τριμήνου από της εγκαταστάσεως των δημοτικών και κοινοτικών αρχών, εν παραλείψει δε, καθήκοντα μελών τούτου ασκούν τα μέλη της δημαρχικής επιτροπής των Δήμων Βόλου και Νέας Ιωνίας. Εις περίπτωσιν συμμετοχής εις την επιχείρησιν ετέρου δήμου ή κοινότητος, ο αριθμός των αντιπροσώπων αυτών εις το Διοικητικόν Συμβούλιον της επιχειρήσεως, ορίζεται δια του κατά την παρ.3 του Άρθρ.20.-1.Η επιχείρησις υποκαθίσταται αυτοδικαίως και άνευ ετέρας διατυπώσεως εις άπαντα εν γένει τα δικαιώματα και υποχρεώσεις των συμμετεχόντων εις ταύτην δήμων και κοινοτήτων και των παρ’ αυτοίς οργανισμών υδρεύσεως-αποχετεύσεως, τας αναφερομένας εις την ύδρευσιν και αποχέτευσιν. 2.Αι εκκρεμείς δίκαι συνεχίζονται υπό και κατά της επιχειρήσεως άνευ άλλης διατυπώσεως, μη επερχομένης εκ της άνω διαδοχής βιαίας διακοπής τούτων. 3.Επιμελεία του διοικητικού συμβουλίου της επιχειρήσεως ενεργείται απογραφή της περιουσίας περί ης αι διατάξεις του άρθρ.11 εντός εξαμήνου από της ενάρξεως ισχύος του παρόντος προς τον σκοπόν καθορισμού του ενεργητικού και παθητικού της επιχειρήσεως. 4.Από της ισχύος του παρόντος, οι συμμετέχοντες εις την επιχείρησιν δήμοι και κοινότητες, στερούνται του δικαιώματος επιβολής τελών και δικαιωμάτων υδρεύσεως και αποχετεύσεως. Ποινικαί διατάξεις Άρθρ.21.-1.Η Επιχείρησις έχει την αποκλειστικήν αρμοδιότητα δια την κατασκευήν, συντήρησιν, διοίκησιν, λειτουργίαν και εκμετάλλευσιν των δικτύων υδρεύσεως και αποχετεύσεως ακαθάρτων και ομβρίων υδάτων εις την περιοχήν των δήμων και κοινοτήτων, οίτινες μετέχουν ταύτης, απαγορευομένης απολύτως της εκτελέσεως, συντηρήσεως, εκμεταλλεύσεως κλπ. Των ως άνω έργων παρά του δημοσίου ή ετέρου νομικού προσώπου δημοσίου δικαίου ή οργανισμού ή φυσικού προσώπου, εξαιρέσει μόνον των παρά του Υπουργείου Δημοσίων Έργων εκτελουμένων τοιούτων. 2.Απαγορεύεται η άνευ εγγράφου αδείας της επιχειρήσεως εκτέλεσις οιασδήποτε εργασίας αποχετεύσεως έξω του σίφωνος, εις ον, καταλήγουν αι εσωτερικαί εγκαταστάσεις αποχετεύσεως του ακινήτου. Επίσης απαγορεύεται κατά πάσαν περίπτωσιν η εκτέλεσις οιασδήποτε εργασίας, επί σκοπώ λαθραίας αποχετεύσεως ακαθάρτων ή ομβρίων υδάτων ακινήτου τινός εις το δίκτυον αποχετεύσεως. 3.Η παράβασις της παρ.2 τιμωρείται δια φυλακίσεως μέχρις εξ μηνών και δια χρηματικής ποινής μέχρι 15.000 δραχμών. Εάν η εν τη παρ.2 αξιόποινος πράξις εγένετο επί σκοπώ λαθραίας αποχετεύσεως πλειόνων ακινήτων, δια της κατασκευής υπονόμου μελλούσης να εξυπηρετήση ταύτα και συνδέσεως αυτής μετά του δικτύου αποχετεύσεως, ο υπαίτιος ταύτης τιμωρείται δια φυλακίσεως μέχρις ενός έτους και δια χρηματικής ποινής 15.000 μέχρι 40.000 δραχμών. 4.Η επιχείρησις δύναται πάντοτε να παρίσταται ως πολιτικώς ενάγουσα, τόσον εν τη προδικασία, όσον και εν τη κυρία διαδικασία προς επιδίωξιν της εκ των αξιοποίνων τούτων πράξεων αποζημιώσεως και αποκαταστάσεως, ως και της χρηματικής ικανοποιήσεώς της λόγω της εξ αυτών ηθικής βλάβης της τηρουμένων αναλόγως των διατάξεων των άρθρ.63 επ. και 82 επ.κωδ.ποιν. δικονομίας. 5.Η επιχείρησις δικαιούται δι’ αιτήσεώς της, υποβαλλομένης εις τον εισαγγελέα πρωτοδικών, να αιτήσηται κατά την διαδικασίαν του άρθρ.22 του Α.Ν.1539/1938 «περί προστασίας των δημοσίων κτημάτων» την άμεσον επαναφοράν των πραγμάτων εις την προτέραν κατάστασιν, ήτις διατάσσεται υποχρεωτικώς, εφ’ όσον ήθελε διαπιστωθή αυθαίρε(Αντί για τη σελ. 258,07) Σελ. 258,07(α) Τεύχος 1249-Σελ.41 Δημοτικές Επιχειρήσεις 3.Δ.ζ.5 τος κατασκευή αποχετευτικού έργου. Η απόφασις του εισαγγελέως πρωτοδικών, εκδιδομένη εντός της συντομωτέρας δυνατής προθεσμίας και μη υποκειμένη εις ένδικον μέσον, εκτελείται δια συνεργείου της επιχειρήσεως υπό την προστασίαν της αρμοδίας αστυνομικής αρχής, ήτις παρακολουθεί την ακριβή τήρησιν αυτής. Αι απαιτηθησόμεναι δια την τοιαύτην επαναφοράν των πραγμάτων εις την προτέραν κατάστασιν δαπάναι, βεβαιούνται υπό της επιχειρήσεως εις βάρος του δράστου, εφ’ όσον ήθελεν ούτος καταδικασθή υπό του αρμοδίου δικαστηρίου, κατά την παρ.3 του παρόντος άρθρου, ή, εν περιπτώσει απαλλαγής τούτου, εφ’ όσον ήθελεν υποχρεωθή εις την καταβολήν των τοιούτων δαπανών, του δικαστηρίου υποχρεωτικώς αποφαινομένου επί της τοιαύτης καταβολής ή μη. Αι δαπάναι αύται εισπράττονται κατά τας περί εισπράξεως των εσόδων της επιχειρήσεως κειμένας διατάξεις. 6.Ο παραβαίνων τας υπό των εν άρθρ.10 του παρόντος προβλεπομένων κανονισμών λειτουργίας και διαχειρίσεως της επιχειρήσεως, επιβαλλομένας υποχρεώσεις, εφ’ όσον υπό ετέρας τινός διατάξεως δεν προβλέπεται βαρυτέρα ποινή, τιμωρείται, εάν μεν ενήργησεν εκ προθέσεως δια της ποινής της φυλακίσεως μέχρις εξ μηνών ή δια χρηματικής ποινής ή και δι’ αμφοτέρων των ποινών τούτων, εάν δε ενήργησεν εξ αμελείας δια χρηματικής ποινής. Αστυνόμευσις των δικτύων υδρεύσεως  και αποχετεύσεως. Άρθρ.22.-1.Η αστυνομία των συστημάτων υδρεύσεως και αποχετεύσεως της επιχειρήσεως ως και η, κατά τας διατάξεις του από 18/21.3.1924 Δ/τος «περί κωδικοποιήσεως του Νόμ.2853 κλπ.», αστυνομία των δημοσίων υδάτων εις την περιοχήν ταύτην, ανατίθεται εις τους τεχνικούς υπαλλήλους της επιχειρήσεως. 2.Πάσα αμέσως ή εμμέσως προξενουμένη βλάβη επί των πάσης φύσεως ή κατηγορίας υπονόμων ή ετέρων στοιχείων των συστημάτων υδρεύσεως-αποχετεύσεως της επιχειρήσεως και επί των πάσης φύσεως έργων, εν εκτελέσει ή τετελεσμένων, ως και πάσα παράβασις των εν τη προηγουμένη παραγράφω διατάξεων, περί αστυνομίας των δημοσίων υδάτων, βεβαιούται δια πρωτοκόλλου συντασσομένου υπό των κατά την ανωτέρω παράγραφον αρμοδίων υπαλλήλων, εφαρμοζομένων κατά τα λοιπά αναλόγως των διατάξεων των παρ.2 έως 5 του άρθρ.24 του από 25 Νοεμ. 1929 Π.Δ/τος «περί κωδικοποιήσεως των «περί κατασκευής και συντηρήσεως οδών κειμένων διατάξεων, ως το άρθρον τούτο αντικατεστάθη δια του άρθρ.4 του Α.Ν.1966/1939 «περί συμπληρώσεως των «περί εκτελέσεως δημοσίων έργων κειμένων διατάξεων». Σελ. 258,08(α) Τεύχος 1249-Σελ.42 «Τις αρμοδιότητες του επιθεωρητή δημόσιων έργων σύμφωνα με τις ανωτέρω διατάξεις, ασκεί ο γενικός Διευθυντής της επιχείρησης». Η βεβαίωσις των ποσών της ζημίας διενεργείται υπό της επιχειρήσεως και εισπράττεται κατά τας περί εισπράξεως των εσόδων αυτής κειμένας διατάξεις. Το μέσα σε « » προτελευταίο εδάφιο αντικαταστάθηκε ως άνω από την παρ.27 άρθρ.6 Νόμ.2307/8-15 Ιουν. 1995 (ΦΕΚ Α΄ 113), κατωτ. αριθ. 20. 3.Δ.ζ.5 Δημοτικές Επιχειρήσεις Δήλωσις των ιδιοκτητών περί του τρόπου  αποχετεύσεως των ακινήτων των. Άρθρ.23.-1.Ο ιδιοκτήτης, συνιδιοκτήτης, νομεύς ή συννομεύς ακινήτου κειμένου εις την περιοχήν της επιχειρήσεως, επί δε συνιδιοκτησίας κατά τας διατάξεις του Νόμ.3741/1929 «περί της ιδιοκτησίας κατ’ ορόφους» και των άρθρ.1002 και 1117 του Αστικού Κώδικος και ο εις ον εχορηγήθη η άδεια κατασκευής της οικοδομής, ως και ο διαχειριστής ταύτης, καλούμενος υπό της επιχειρήσεως, υποχρεούται όπως, εντός της τασσομένης αυτώ προθεσμίας ουχί ελάσσονος του μηνός, δηλώση εγγράφως τον τρόπον αποχετεύσεως του ακινήτου του και επιτρέπη και διευκολύνη τον υπό της επιχειρήσεως έλεγχον της ακριβείας της δηλώσεώς του. 2.Ο μη υποβάλλων την εν τη προηγουμένη παραγράφω δήλωσιν ή ο μη υποβάλλων ταύτην εντός της υπό της επιχειρήσεως ταχθείσης προθεσμίας ή ο αμέσως ή εμμέσως αρνούμενος εις τα όργανα της επιχειρήσεως την εντός του ακινήτου είσοδον προς έλεγχον της ακριβείας της τοιαύτης δηλώσεως ή ο παρακωλύων καθ’ οιονδήποτε τρόπον την διενέργειαν του ειρημένου ελέγχου, τιμωρείται κατά τας διατάξεις του άρθρ.169 του ποινικού κώδικος. Ο υποβάλλων ψευδή δήλωσιν τιμωρείται κατά την διάταξιν της δευτέρας παραγράφου του άρθρ.225 του ποινικού κώδικος. «Άρθρ.24.-Οι αρμοδιότητες του Υπουργείου Εσωτερικών, που προβλέπονται από αυτόν το νόμο, ασκούνται από τη διεύθυνση οργανώσεως και λειτουργίας Οργανισμών Τοπικής Αυτοδιοίκησης και του Περιφερειακού Διευθυντή από την αρμόδια υπηρεσία της Περιφερειακής Διοίκησης». Το άρθρ.24 αντικαταστάθηκε ως άνω από την παρ.28 άρθρ.6 Νόμ.2307/8-15 Ιουν. 1995 (ΦΕΚ Α΄1130, κατωτ. αριθ.20) Τακτικόν προσωπικόν Άρθρ.25.-1.Το κατά την έναρξιν της ισχύος του παρόντος τακτικόν διαβαθμισμένον προσωπικόν του Δ.Ο.Υ.Α.Β., καθίσταται από της αυτής χρονολογίας προσωπικόν της επιχειρήσεως.  2.Το ανωτέρω προσωπικόν διατηρεί τα υπό των κειμένων διατάξεων αναγνωριζόμενα αυτώ δικαιώματα, εξελίσσεται δε βαθμολογικώς και μισθολογικώς κατά τας εκάστοτε ισχυούσας διατάξεις περί μονίμων δημοτικών υπαλλήλων και εντός της βαθμολογικής κλίμακος των θέσεών του, των προβλεπομένων υπό του οργανισμού εσωτερικής υπηρεσίας των Δ.Ο.Υ.Α.Β., όστις εξακολουθεί, κατά το σημείον τούτο, ισχύων μέχρι της καθ’ οιονδήποτε τρόπον κενώσεως απασών των θέσεων. 3.Τακτικόν διαβαθμισμένον προσωπικόν, υπηρετούν εις την υπηρεσίαν υδρεύσεως του Δήμου Νέας Ιωνίας Βόλου, δύναται τη αιτήσει του και μετ’ απόφασιν του παρά τη νομαρχία υπηρεσιακού συμβουλίου να μετατάσσεται με τας ας κατέχει θέσεις εις την επιχείρησιν, διεπόμενον ως προς πάσας τας υπηρεσιακάς του μεταβολάς και δικαιώματα υπό των εκάστοτε ισχυουσών ειδικών περί του προσωπικού τούτου διατάξεων των δήμων. 4.Αι κατά τας εκάστοτε κειμένας διατάξεις επί του προσωπικού των οργανισμών τοπικής αυτοδιοικήσεως αρμοδιότητες του δημάρχου και του προέδρου του Δ.Ο.Υ.Α.Β., ασκούνται, προκειμένου περί του κατά το παρόν άρθρον προσωπικού, υπό του προέδρου του διοικητικού συμβουλίου της επιχειρήσεως. Προσωπικόν επί σχέσει εργασίας ιδιωτικού δικαίου Άρθρ.26.-1.Το υπηρετούν πάσης φύσεως επι σχέσει εργασίας ιδωτικού δικαίου προσωπικόν εις τον Δ.Ο.Υ.Α.Β., ως και το τοιούτον το υπηρετούν εις τον Δήμον Νέας Ιωνίας και την Κοινότητα Διμηνίου, το απασχολούμενον εις την υπηρεσίαν υδρεύσεως, από της ενάρξεως της ισχύος του παρόντος αποτελεί προσωπικόν της επιχειρήσεως και καταλαμβάνει αντιστοίχους θέσεις εκ των προβλεφθησομένων υπό του οργανισμού εσωτερικής υπηρεσίας περί ου το άρθρ.6 του παρόντος νόμου. 2.Αι καθ’ οιονδήποτε τρόπον καταβαλλόμεναι αποδοχαί εις το ανωτέρω προσωπικόν διατηρούνται μέχρι του καθορισμού τούτων υπό του οργανισμού εσωτερικής υπηρεσίας. Πειθαρχικόν δίκαιον Άρθρ.27.-1.Αι εκάστοτε ισχύουσαι διατάξεις περί πειθαρχικού δικαίου των μονίμων δημοτικών και κοινοτικών υπαλλήλων εφαρμόζονται αναλόγως και επί του προσωπικού του άρθρ.25 του παρόντος. 2.Προκειμένου περί του επί σχέσει εργασίας ιδιωτικού δικαίου προσωπικού της επιχειρήσεως εφαρμόζονται αι εκάστοτε ισχύουσαι πειθαρχικαί διατάξεις της εργατικής νομοθεσίας. Άρθρ.28.-Η ισχύς του παρόντος νόμου άρχεται μετά τρίμηνον από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 258,09(α) Σελ. 258,09(β) Τεύχος 1249-Σελ.43 Δημοτικές Επιχειρήσεις 3.Δ.ζ.5 άρθρ.1 του παρόντος εκδιδομένου Π.Δ/τος. 2.Τον Πρόεδρον ελλείποντα, απόντα ή κωλυόμενον αναπληροί ο αντιπρόεδρος και τούτον μέλος του διοικητικού συμβουλίου οριζόμενον υπό τούτου. Η θητεία του προέδρου, αντιπροέδρου και των μελών του διοικητικού συμβουλίου ακολουθεί την θητείαν των δημοτικών και κοινοτικών αρχών. 3.Του διοικητικού συμβουλίου μετέχει, άνευ ψήφου, ως εισηγητής των προς συζήτησιν θεμάτων ο γενικός διευθυντής της επιχειρήσεως. 4.Καθήκοντα γραμματέως του διοικητικού συμβουλίου ασκεί εις των υπαλλήλων της επιχειρήσεως, οριζόμενος υπό του προέδρου τούτου, μέχρι δε του διορισμού υπαλλήλων, εις υπάλληλος του δημοτικού οργανισμού υδρεύσεως και αποχετεύσεως Βόλου (ΔΟΥΑΒ), οριζόμενος υπό του προέδρου τούτου. 5.Δια τα εκ δημάρχων και προέδρων κοινοτήτων μέλη του διοικητικού συμβουλίου και τους αναπληρωτάς αυτών δεν ισχύουν αι περί μη εκλογιμότητος και ασυμβιβάστων διατάξεις του άρθρ.37 του Π.Δ.933/1975 «Περί κωδικοποιήσεως εις ενιαίον κείμενον νόμου των διατάξεων «περί του δημοτικού και κοινοτικού κώδικος». 6.Μέλη του διοικητικού συμβουλίου δεν δύναται να είναι συγγενείς μεταξύ των εξ αίματος ή αγχιστείας μέχρι τρίτου βαθμού συμπεριλαμβανομένου, ουδέ να είναι υφ’ οιανδήποτε μορφήν εργολάβοι ή προμηθευταί της επιχειρήσεως ή μέλη διοκητικού συμβουλίου ή υπάλληλοι ομοειδούς επιχειρήσεως. (Αντί για τη σελ.258,01) Σελ.258.01(α) Τεύχος 1249-Σελ.33 Δημοτικές Επιχειρήσεις 3.Δ.ζ.4-5 7.Εις τον πρόεδρον του διοικητικού συμβουλίου δύναται να καταβάλληται, δια τας παρεχομένας εις την επιχείρησιν υπηρεσίας του, αποζημίωσις οριζομένη δια κοινής αποφάσεως των Υπουργών Εσωτερικών και Οικονομικών, μετά πρότασιν του διοικητικού συμβουλίου της επιχειρήσεως. Εν περιπτώσει απουσίας του προέδρου του διοικητικού συμβουλίου ένεκα ασθενείας ή αδείας πέραν του μηνός η αποζημίωσις αύτη καταβάλλεται εξ ημισείας εις αυτόν και τον αναπληρωτήν του. Ωσαύτως εις τον πρόεδρον, τα μέλη και τον γραμματέα του διοικητικού συμβουλίου, δύναται να παρέχηται, δια την συμμετοχήν των εις τας συνεδριάσεις αυτού, αποζημίωσις. Αι συνεδριάσεις του Δ.Σ. της Επιχειρήσεως θα πραγματοποιούνται εκτός των ωρών εργασίας των υπηρεσιών αυτού. Η αποζημίωσις του προέδρου, των μελών, του εισηγητού και γραμματέως του Δ.Σ. της επιχειρήσεως καθορίζεται δι’ αποφάσεως των Υπουργών Συντονισμού, Προεδρίας Κυβερνήσεως, Εσωτερικών και Οικονομικών Λειτουργία διοικητικού συμβουλίου, απαρτία και λήψις αποφάσεων Άρθρ.3.-1.Το διοικητικόν συμβούλιον συνέρχεται υποχρεωτικώς εντός του πρώτου πενθημέρου εκάστου μηνός, ως και όταν αι υποθέσεις της επιχειρήσεως απαιτούν τούτο. 2.Το διοικητικόν συμβούλιον συγκαλείται υπό του προέδρου δι’ εγγράφου προσκλήσεως προς ένα έκαστον των μελών επιδιδομένης τρεις τουλάχιστον πλήρεις ημέρας προ της οριζομένης δια την συνεδρίασιν. Η πρόσκλησις δέον να αναφέρη τα θέματα της ημερησίας διατάξεως. Εις κατεπειγούσας περιπτώσεις η πρόσκλησις δύναται να επιδοθή την αυτην ημέραν της συνεδριάσεως. 3.Το διοικητικόν συμβούλιον συνεδριάζει εις την έδραν της επιχειρήσεως και ευρίσκεται εν απαρτία εφ’ όσον υφίσταται απόλυτος πλειοψηφία του όλου αριθμού των μελών αυτού. Απόλυτος πλειοψηφία είναι ο αμέσως μεγαλύτερος ακέραιος του ημίσεος του αριθμού τούτου. 4.Εις την περίπτωσιν ο αριθμός των μελών του διοικητικού συμβουλίου είναι άρτιος, τούτο ευρίσκεται εν απαρτία εφ’ όσον παρίσταται το ήμισυ του όλου αριθμού των μελών αυτού. 5.Αι αποφάσεις του διοικητικού συμβουλίου λαμβάνονται κατ’ απόλυτον πλειοψηφία των παρόντων, εν ισοψηφία επικρατούσης της ψήφου του προέδου. Εάν κατά την ψηφοφορίαν σχηματισθούν πλείονες των δύο γνωμών, οι αποτελούντες την ασθενεστέραν μειοψηφίαν οφείλουν να προσχωρήσουν εις μίαν των επικρατεστέρων γνωμών. Σελ.258,02(α) Τεύχος 1249-Σελ.34 Αρμοδιότητες διοικητικού συμβουλίου  και προέδρου αυτού Άρθρ.4.-1.Το διοικητικόν συμβούλιον διοικεί την επιχείρησιν και διαχειρίζεται την περιουσίαν και τους πόρους ταύτης, αποφασίζει δε επί παντός αφορώντος την επιχείρησιν θέματος, πλην των περιπτώσεων, καθ’ ας άλλως ορίζεται εν τω παρόντι νόμω. 2.Το διοικητικόν συμβούλιον ιδία: α)Επιμελείται των υποθέσεων και των συμφερόντων της επιχειρήσεως. β)Διορίζει τον γενικόν διευθυντήν της επιχειρήσεως. «γ)Ψηφίζει το ετήσιο πρόγραμμα των εκτελεστέων έργων κατασκευής, συμπληρώσεως και συντηρήσεως του δικτύου υδρεύσεως και αποχετεύσεως, ως και το πρόγραμμα επενδύσεων». Η μέσα σε «»περίπτ.γ΄αντικαταστάθηκε ως άνω από την παρ. 16 άρθρ.6 Νόμ.2307/8-15 Ιουν.1995 (ΦΕΚ Α΄113), κατωτ.αριθ.20. δ)Ψηφίζει δύο μήνας τουλάχιστον προ της ενάρξεως εκάστου οικονομικού έτους, τον ετήσιον προϋπολογισμόν εσόδων και εξόδων της επιχειρήσεως, το σκέλος των εξόδων του οποίου προσαρμόζεται, εις το κατά το προηγούμενον εδάφιον πρόγραμμα εκτελεστέων έργων. Επί τη βάσει της πορείας των εσόδων και των τυχόν παρουσιαζομένων αναγκών, δύναται, κατά την διάρκειαν του οικονομικού έτους, να τροποποιήται ο προϋπολογισμός υπό του διοικητικού συμβουλίου, όπερ αποφασίζει και περί χορηγήσεως εκτάκτων και συμπληρωματικών πιστώσεων. ε)Αποφασίζει περί αναθέσεως μελετών και εκτελέσεως παντός έργου και προμηθείας κατά τας διατάξεις περί εκτελέσεως δημοτικών και κοινοτικών έργων και προμηθειών ως και περί αναλήψεως οιασδήποτε υποχρεώσεως εκ μέρους της επιχειρήσεως, εγκρίνει δε τας προς τούτο αναγκαίας δαπάνας. 3.Δ.ζ.5 Δημοτικές Επιχειρήσεις ς)Αποφασίζει περί πάσης εκποιήσεως ή εκμισθώσεως ακινήτων ή κινητών ανηκόντων εις την επιχείρησιν, περί εγέρσεως αγωγών και παραιτήσεως από ασκηθεισών τοιούτων ή παραιτήσεως από ενδίκων μέσων, περί συμβιβασμών δικαστικών ή εξωδίκων, ως και διά την σύναψιν υπό της επιχειρήσεως πάσης φύσεως δανείων, δυνάμενον προς ασφάλειαν αυτών να εκχωρή, εν όλω ή εν μέρει προσόδους της επιχειρήσεως και να παρέχη δικαιώματα υποθήκης επί ακινήτων αυτής. ζ)Εγκρίνει τας ετησίας εκθέσεις οικονομικής καταστάσεως της επιχειρήσεως, αίτινες περιλαμβάνουν απολογισμόν εσόδων-εξόδων, ισολογισμόν και κατάστασιν ρευστότητος και υποβάλλει ταύτας το βραδύτερον εντός τεσσάρων μηνών από της λήξεως του οικονομικού έτους εις τον νομάρχην. η)Αποδέχεται την συμμετοχήν φυσικών ή νομικών προσώπων ή οργανισμών τοπικής αυτοδιοικήσεως ή επιχειρήσεων κοινής ωφελείας εις την δαπάνην κατασκευής αγωγών, τους οποίους ταύτα επιθυμούν να κατασκευάση κατά προτεραιότητα η επιχείρησις και καθορίζει τους όρους καταβολής της δαπάνης της συμμετοχής ταύτης, τας τυχόν παρασχετέας εγγυήσεις, ως και πάσαν συναφή λεπτομέρειαν. θ)Αποφασίζει την, δια συγκεκριμένα θέματα μελέτης ή κατασκευής έργων, ανάθεσιν καθηκόντων συμβούλων εις ανεγνωρισμένου κύρους επιστήμονας ως και την αμοιβήν τούτων και τον τρόπον καταβολής της. Η καθορίζουσα την αμοιβήν απόφασις υπόκειται εις έγκρισιν του Υπουργού Εσωτερικών. 3.Εξαιρουμένων των περιπτώσεων καθ’ ας απαιτείται ειδική έγκρισις κατά τας διατάξεις του άρθρ.9 το διοικητικόν συμβούλιον δύναται δι’ αποφάσεώς του, δημοσιευομένης εις την Εφημερίδα της Κυβερνήσεως να μεταβιβάση μέρος των λοιπών αρμοδιοτήτων αυτού εις συνιστωμένας υπό τούτου επιτροπάς, αποτελουμένας εκ τριών τουλάχιστον τακτικών μελών αυτού, αναπληρουμένων ως και εν τω διοικητικώ συμβουλίω. Δια της αυτής αποφάσεως ορίζεται και ο πρόεδρος και αντιπρόεδρος εκάστης των επιτροπών. Αι επιτροπαί αύται λαμβάνουν εγκύρως αποφάσεις αντί του διοικητικού συμβουλίου επί των μεταβιβασθέντων εις ταύτας θεμάτων και υποθέσεων μόνον εν ομοφωνία των αποτελούντων αυτάς μελών, αναπεμπομένου άλλως του ζητήματος εις το διοικητικόν συμβούλιον προς λήψιν αποφάσεως. Επί των θεμάτων της παρούσης παραγράφου δύναται να ανατίθηνται εις επιτροπάς ομοίως συνιστωμένας προπαρασκευαστικαί και γνωμοδοτικαί εργασίαι. 4.Ο Πρόεδρος του διοικητικού συμβουλίου α) εκπροσωπεί την επιχείρησιν ενώπιον των δικαστηρίων και πάσης αρχής και δίδει τους επιβαλλομένους εις αυτήν όρκους, β)δύναται εν προφανεί κινδύνω εκ της αναβολής και άνευ αποφάσεως του διοικητικού συμβουλίου να εγείρη και αντικρούη αγωγάς και ασκή ένδικα μέσα, να διορίζη πληρεξουσίους και να προβαίνη εις πάσαν δικαστικήν ή εξώδικον πράξιν προστατευτικήν των  συμφερόντων της επιχειρήσεως αι πράξεις αύται υποβάλλονται αμέσως εις το συμβούλιον προς έγκρισιν και γ) υπογράφει τα συμβόλαια της επιχειρήσεως. Άρθρ.5.-1.Συνιστάται μία θέσις γενικού διευθυντού, ούτινος τα προσόντα, η διαδικασία προσλήψεως και αναπληρώσεώς του, ο βαθμός, αι αποδοχαί, τα καθήκοντα, τα δικαιώματα ως και αι αρμοδιότητες εν γένει ορίζονται δια του κατά το άρθρ.6 του παρόντος προβλεπομένου οργανισμού εσωτερικής υπηρεσίας. 2.Ο γενικός διευθυντής της επιχειρήσεως προΐσταται των υπηρεσιών της επιχειρήσεως, επιβλέπει την εφαρμογήν των αποφάσεων του διοικητικού συμβουλίου και παρακολουθεί: α) Την κατάρτισιν του ετησίου προγράμματος κατασκευής, επεκτάσεως και συντηρήσεως του δικτύου υδρεύσεως και αποχετεύσεως, β) την κατάρτισιν καθ’ έκαστον έτος προγράμματος επενδύσεων δια το επόμενον οικονομικόν έτος, ως και τα επόμενα τέσσαρα οικονομικά έτη, υποδεικνύων τας εγκεκριμένας ή προτεινομένας πηγάς χρηματοδοτήσεως τούτου, γ) την σύνταξιν δύο τουλάχιστον μήνας προ της ενάρξεως εκάστου οικονομικού έτους του προϋπολογισμού εσόδων και εξόδων της επιχειρήσεως δ) την κατάρτισιν των αναγκαίων αναμορφώσεων και τροποποιήσεων εις τα προγράμματα κατασκευής των έργων και τον ετήσιον προϋπολογισμόν εσόδων και εξόδων, ε) την σύνταξιν του ετησίου απολογισμού της επιχειρήσεως εντός τριών μηνών από της λήξεως εκάστου οικονομικού έτους. 3.Επίσης ο γενικός διευθυντής ελέγχει την καθημερινήν εργασίαν της επιχειρήσεως και ασκεί εποπτείαν επί της διεξαγωγής των εργασιών εκάστης υπηρεσίας της επιχειρήσεως έχων την διοίκησιν του προσωπικού αυτής, εισηγείται δε προς το διοικητικόν συμβούλιον επί α) αναθέσεως μελετών εκτελέσεως έργων και προμηθειών κατά τας εκάστοτε ισχυούσας διατάξεις, β) πάσης εκποιήσεως ή εκμισθώσεως ακινήτων ή κινητών πραγμάτων ανηκόντων εις την επιχείρησιν, γ) εγέρσεως αγωγών ή παραιτήσεως υπό τούτων ή συμβιβασμού, ή παραιτήσεως άλλων ενδίκων μέσων, δ)συνάψεως δανείων και ε) συμμετοχής φυσικών ή νομικών προσώπων ή οργανισμών τοπικής αυτοδιοικήσεως ή επιχειρήσεων κοινής ωφελείας εις  την δαπάνην κατασκευής αγωγών τους οποίους ταύτα επιθυμούν να κατασκευάση η επιχείρησις κατά προτεραιότητα, ως και επί των όρων της τοιαύτης συμμετοχής. 4.Ο γενικός διευθυντής έχει την μέριμναν και την ευθύνην της εκτελέσεως των αποφάσεων του  διοικητικού συμβουλίου και των επιτροπών  της παρ.3 του άρθρ.4 μετέχει δε των συνεδριάσεων του διοικητικού συμβουλίου, εισηγούμενος τα  προς συζήτησιν θέματα, άνευ ψήφου. Εις τον  γενικόν διευθυντήν δύναται να μεταβιβασθή δια  του οργανισμού εσωτερικής υπηρεσίας ή δι’  ειδικής εκάστοτε αποφάσεως του διοικητικού  συμβουλίου  και η  αποφασιστική   αρμοδιότης  επί: (Αντί για τη σελ. 258,03) Σελ. 258,03(α) Τεύχος 1249-Σελ.35 Δημοτικές Επιχειρήσεις 3.Δ.ζ.5 «α)εκτελέσεως ασυνήθους φύσεως έργων ή προμηθειών και αναλήψεως υποχρεώσεων, εφόσον η ολική δαπάνη δεν υπερβαίνει τα 2.000.000 δραχμ., επιτρεπομένης της αυξομειώσεως του χρηματικού τούτου ορίου, δια αποφάσεως του διοικητικού συμβουλίου της επιχείρησης» και β) τοποθετήσεως του προσωπικού από του 6ου και κατωτέρω βαθμού εις τας προβλεπομένας υπό της επιχειρήσεως θέσεις, ως και χορηγήσεως αδειών εις αυτό. Η μέσα σε « » περίπτ. α΄ αντικαταστάθηκε ως άνω από την παρ.17 άρθρ.6 Νόμ.2307/815 Ιουν.1995 (ΦΕΚ Α΄113), κατωτ. αριθ. 20. 5.Μέχρι του διορισμού γενικού διευθυντού ο κατά βαθμόν ανώτερος και επί ισοβάθμων ο αρχαιότερος εκ των υπηρετούντων κατά την έναρξιν ισχύος του παρόντος υπάλληλος του Δ.Ο.Υ.Α. Βόλου εκτελεί τας αποφάσεις του διοικητικού συμβουλίου και ασκεί τας υπό τούτου ανατιθεμένας αυτώ αρμοδιότητας. Οργανισμός εσωτερικής υπηρεσίας Άρθρ.6.-1.Δι’ αποφάσεως του διοικητικού συμβουλίου εγκρινομένης υπό του Υπουργού Εσωτερικών, καθορίζεται η οργάνωσις, η σύνθεσις και η αρμοδιότης των υπηρεσιών, ο αριθμός των θέσεων του πάσης φύσεως προσωπικού, αναλόγως προς τας ανάγκας της επιχειρήσεως, η κατά μισθολογικά κλιμάκια κατανομή των θέσεων του προσωπικού καθ’ ομάδας ειδικοτήτων και αναλόγως της βαθμίδος εκπαιδεύσεως, αι αποδοχαί, ως και ο τρόπος προσλήψεως και απολύσεως και το αρμόδιον προς τούτο όργανον. 2.Το κατά την προηγουμένην παράγραφον προσωπικόν της επιχειρήσεως συνδέεται μετ’ αυτής δια συμβάσεως εργασίας ιδιωτικού δικαίου, επιφυλασσομένης της ισχύος των διατάξεων του άρθρ. 25 του παρόντος. Διαχείρισις Άρθρ.7.-1.Η διαχείρισις της επιχειρήσεως ενεργείται επί τη βάσει ιδίου προϋπολογισμού εσόδων και εξόδων. Έχει ιδίαν ταμιακήν υπηρεσίαν, διατάκτης δε των δαπανών της επιχειρήσεως, είναι, ο πρόεδρος του Δ.Σ. ή ο γενικός διευθυντής της επιχειρήσεως και ο διευθυντής οικονομικών υπηρεσιών αυτής ή οι νόμιμοι αναπληρωταί αυτών, αναλόγως του ποσού της δαπάνης, τούτου καθοριζομένου δι’ αποφάσεως του διοικητικού συμβουλίου της επιχειρήσεως. 2.Το οικονομικόν έτος της διαχειρίσεως της επιχειρήσεως αντιστοιχεί προς το οικονομικόν έτος της δημοτικής ή κοινοτικής διαχειρίσεως, άμα δε τη λήξει αυτού κλείονται οι ενιούσιοι λογαριασμοί και ενεργείται η απογραφή της περιουσίας της επιχειρήσεως. Σελ. 258,04(α) Τεύχος 1249-Σελ.36 Διαχειριστικός έλεγχος «Άρθρ.8.-Ο τακτικός διαχειριστικός έλεγχος της επιχειρήσεως ενεργείται από δύο ορκωτούς ελεγκτές, οι οποίοι προτείνονται από το σώμα ορκωτών ελεγκτών και διορίζονται από τον Περιφερειακό Διευθυντή στην αρχή κάθε οικονομικού έτους. Με την απόφαση διορισμού ορίζεται και η αμοιβή τους σύμφωνα με τις διατάξεις του Π.Δ.226/1992 (ΦΕΚ 120 Α΄)» Το άρθρ.8 αντικαταστάθηκε ως άνω από την παρ.18 άρθρ.6 Νόμ.2307/8-15-Ιουν. 1995 (ΦΕΚ Α΄113), κατωτ. αριθ. 20. Εποπτεία επί της επιχειρήσεως «Άρθρ.9.-1.Ο Περιφερειακός Διευθυντής ελέγχει τις εξής αποφάσεις του διοικητικού συμβουλίου: α) για την ψήφιση του προϋπολογισμού της επιχείρησης και για κάθε τροποποίησή του, β) για την αγορά και εκποίηση ακινήτων κτημάτων, γ) για την επιβάρυνση των ακινήτων της επιχείρησης με εμπράγματα δικαιώματα, δ) για τη σύναψη δανείων, ε) για την επέκταση της επιχείρησης, στ) για τις μελέτες, τα έργα και τις προμήθειες. 2.Ο Περιφερειακός Διευθυντής ελέγχει τον ισολογισμό, τον απολογισμό και την έκθεση πεπραγμένων και μπορεί να διατάξει τη διενέργεια έκτακτου διαχειριστικού και ταμιακού ελέγχου από ορκωτούς ελεγκτές». Το άρθρ. 9 αντικαταστάθηκε ως άνω από την παρ.19 άρθρ.6 Νόμ. 2307/8-15 Ιουν.1995 (ΦΕΚ Α΄ 113), κατωτ. αριθ. 20. 3.Δ.ζ.5 Δημοτικές Επιχειρήσεις Κανονισμοί Άρθρ.10.-«1.Με κανονισμούς, που συντάσσονται και ψηφίζονται από το διοικητικό συμβούλιο της επιχείρησης και ελέγχονται από τον Περιφερειακό Διευθυντή ρυθμίζονται κάθε φορά τα της λειτουργίας και της διαχείρισης της επιχείρησης με βάση γενικής παραδοχής λογιστικές αρχές». Η μέσα σε « » παρ.1 αντικαταστάθηκε ως άνω από την παρ.20 άρθρ.6 Νόμ.2307/8-15 Ιουν. 1995 (ΦΕΚ Α΄1130, κατωτ. αριθ. 20. 2.Μέχρι της συντάξεως των υπό του παρόντος